CELEX: 32020D0470
Language: fi
Date: 2020-03-25 00:00:00
Title: Neuvoston päätös (EU) 2020/470, annettu 25 päivänä maaliskuuta 2020, Euroopan unionin ja sen jäsenvaltioiden sekä Korean tasavallan välisen vapaakauppasopimuksen kulttuuriyhteistyötä koskevan pöytäkirjan 5 artiklassa määrätyn audiovisuaalisia yhteistuotantoja varten myönnetyn oikeuden soveltamisajan jatkamisesta

1.4.2020   
               
               
                  FI
               
               
                  Euroopan unionin virallinen lehti
               
               
                  L 101/1
               
            
         NEUVOSTON PÄÄTÖS (EU) 2020/470,
         annettu 25 päivänä maaliskuuta 2020,
         Euroopan unionin ja sen jäsenvaltioiden sekä Korean tasavallan välisen vapaakauppasopimuksen kulttuuriyhteistyötä koskevan pöytäkirjan 5 artiklassa määrätyn audiovisuaalisia yhteistuotantoja varten myönnetyn oikeuden soveltamisajan jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin ja sen jäsenvaltioiden sekä Korean tasavallan välisen vapaakauppasopimuksen tekemisestä 1 päivänä lokakuuta 2015 annetun neuvoston päätöksen (EU) 2015/2169 (1) 3 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 1 päivänä lokakuuta 2015 päätöksen (EU) 2015/2169 Euroopan unionin ja sen jäsenvaltioiden sekä Korean tasavallan välisen vapaakauppasopimuksen tekemisestä.
                  
               
                     (2)
                  
                  
                     Euroopan unionin ja sen jäsenvaltioiden sekä Korean tasavallan välisen vapaakauppasopimuksen (2) liitteenä olevan kulttuuriyhteistyötä koskevan pöytäkirjan (3), jäljempänä 'pöytäkirja', 1 artiklassa määrätään puitteet, joissa osapuolten on määrä tehdä yhteistyötä helpottaakseen kulttuuritoimintojen, -hyödykkeiden ja -palvelujen vaihtoa, myös audiovisuaalialalla.
                  
               
                     (3)
                  
                  
                     Pöytäkirja sisältää poikkeuksellisesti määräyksiä audiovisuaalisia yhteistuotantoja varten myönnetystä sellaisesta oikeudesta hyötyä järjestelyistä, joka on periaatteessa varattu kehitysmaille, joiden audiovisuaaliteollisuus on kehittymässä.
                  
               
                     (4)
                  
                  
                     Pöytäkirjan 5 artiklan 8 kohdan b alakohdan mukaan ensimmäisen kolmen vuoden jakson jälkeen oikeus uusitaan kolmeksi vuodeksi, minkä jälkeen se uusitaan automaattisesti yhtä pitkiksi peräkkäisiksi ajanjaksoiksi, jollei toinen osapuoli sano oikeutta irti toimittamalla kirjallisen ilmoituksen vähintään kolme kuukautta ennen ensimmäisen tai minkä tahansa myöhemmän ajanjakson päättymistä. Kulttuuriyhteistyökomitean olisi arvioitava pöytäkirjan tosiasiallisia vaikutuksia audiovisuaalisten yhteistuotantojen osalta hyvissä ajoin, ja kyseisten vaikutusten olisi oltava perustana unionin päätökselle siitä, jatketaanko oikeutta vuonna 2023 vielä kolmella vuodella.
                  
               
                     (5)
                  
                  
                     Päätöksen (EU) 2015/2169 3 artiklan 1 kohdan mukaisesti komissio antaa Korean tasavallalle ilmoituksen unionin aikomuksesta olla jatkamatta yhteistuotantoja varten myönnettävän oikeuden soveltamisaikaa pöytäkirjan 5 artiklan mukaisesti pöytäkirjan 5 artiklan 8 kohdassa määrätyn menettelyn jälkeen, jollei neuvosto komission ehdotuksesta neljä kuukautta ennen tällaisen oikeuden soveltamisajan päättymistä hyväksy oikeuden jatkamista. Jos neuvosto hyväksyy oikeuden jatkamisen, kyseistä menettelyä sovelletaan uudelleen oikeuden uusitun soveltamisajan päättyessä. Neuvosto tekee oikeuden soveltamisajan jatkamista koskevan päätöksensä yksimielisesti.
                  
               
                     (6)
                  
                  
                     Pöytäkirjan 3 artiklan 5 kohdassa määrättyä unionin kansallista neuvoa-antavaa ryhmää kuultiin 17 päivänä lokakuuta 2019 pöytäkirjan 5 artiklan 8 kohdassa määrätyn oikeuden soveltamisajan jatkamisesta.
                  
               
                     (7)
                  
                  
                     Unionin ja Korean tasavallan välisen läheisen, historiallisen ja ainutlaatuisen suhteen huomioon ottaen neuvosto hyväksyy sen, että jatketaan soveltamisaikaa, joka koskee pöytäkirjan 5 artiklan 4–7 kohdassa määrättyä audiovisuaalisia yhteistuotantoja varten myönnettyä oikeutta hyötyä paikallisen ja alueellisen kulttuurisisällön edistämistä koskevista osapuolten järjestelyistä.
                  
               
                     (8)
                  
                  
                     Tämä päätös ei saisi vaikuttaa unionin ja jäsenvaltioiden toimivaltaan. Erityisesti se ei saisi vaikuttaa jäsenvaltioiden toimivaltaan tehdä yhteistuotantosopimuksia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan soveltamisaikaa, joka koskee pöytäkirjan 5 artiklan 4–7 kohdassa määrättyä audiovisuaalisia yhteistuotantoja varten myönnettyä oikeutta hyötyä paikallisen ja alueellisen kulttuurisisällön edistämistä koskevista osapuolten järjestelyistä, kolmen vuoden ajanjaksoksi, joka alkaa 1 päivänä heinäkuuta 2020 ja päättyy 30 päivänä kesäkuuta 2023.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä maaliskuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EUVL L 307, 25.11.2015, s. 2.
         
            (2)  EUVL L 127, 14.5.2011, s. 6.
         
            (3)  EUVL L 127, 14.5.2011, s. 1418.